
ՖԻԶԻԿԱԿԱՆ ԱՐՀԵՍՏԱԿԱՆ ԲԱՆԱԿԱՆՈՒԹՅԱՆ ԾՐԱԳԻՐԸ 
ՀԱՍՏԱՏԵԼՈՒ ՄԱՍԻՆ
-------------------------------------------------------------------------------------------


Հիմք ընդունելով «Բարձրագույն կրթության և գիտության մասին» Հայաստանի Հանրապետության օրենքի 35-րդ հոդվածի 1-ին մասի 13-րդ կետը և 39-րդ հոդվածի 10-րդ մասի դրույթները՝ Հայաստանի Հանրապետության կառավարությունը           ո ր ո շ ու մ    է.
1. Հաստատել՝ 
1) ֆիզիկական արհեստական բանականության ծրագիրը (այսուհետ՝ ծրագիր)՝ համաձայն N 1 հավելվածի. 
2) ծրագրի իրականացման միջոցառումների և ժամանակացույցի ծրագիրը՝ համաձայն N 2 հավելվածի. 
3) ծրագրի արդյունքային ցուցանիշների և մշտադիտարկման շրջանակը՝ համաձայն N 3 հավելվածի։
2. Հանձնարարել`
1) Հայաստանի Հանրապետության կրթության, գիտության, մշակույթի և սպորտի նախարարին՝
ա. իր լիազորությունների շրջանակում ապահովել սույն որոշմամբ հաստատված ծրագրից և դրա հավելվածներից բխող միջոցառումների իրականացման համակարգումն ու վերահսկողությունը,
բ. սույն որոշումն ուժի մեջ մտնելուց հետո երկամսյա ժամկետում ապահովել նախարարության ներկայացուցչի առաջադրումը՝ ծրագրի ռազմավարական ուղղությունների և բովանդակության ձևավորմանը մասնակցելու համար.
2) Հայաստանի Հանրապետության բարձր տեխնոլոգիական արդյունաբերության և արհեստական բանականության նախարարին՝ 
ա. սույն որոշումն ուժի մեջ մտնելուց հետո երկամսյա ժամկետում ապահովել նախարարության ներկայացուցչի առաջադրումը` ծրագրի ռազմավարական ուղղությունների, բովանդակության և ֆինանսական առաջնահերթությունների ձևավորմանը մասնակցելու համար,  
բ. նախատեսել ծրագրի իրականացման համար պետության կողմից հատկացված ֆինանսավորման շրջանակներում ծրագրի ֆինանսավորման կազմակերպումը,
գ. ապահովել ծրագրի բյուջետավորումը 2026-2033 թվականների համար:
3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից: 

